CELEX: 32017D0083
Language: ro
Date: 2017-01-16 00:00:00
Title: Decizia (PESC) 2017/83 a Consiliului din 16 ianuarie 2017 de modificare a Deciziei 2010/413/PESC privind adoptarea de măsuri restrictive împotriva Iranului

17.1.2017   
            
            
               RO
            
            
               Jurnalul Oficial al Uniunii Europene
            
            
               L 12/92
            
         DECIZIA (PESC) 2017/83 A CONSILIULUI
   din 16 ianuarie 2017
   de modificare a Deciziei 2010/413/PESC privind adoptarea de măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului și de abrogare a Poziției comune 2007/140/PESC (1), în special articolul 23 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 26 iulie 2010, Consiliul a adoptat Decizia 2010/413/PESC.
            
         
               (2)
            
            
               În conformitate cu articolul 26 alineatul (3) din Decizia 2010/413/PESC, Consiliul a reexaminat lista persoanelor și entităților desemnate care figurează în anexa II la decizia menționată.
            
         
               (3)
            
            
               Mai multe entități ar trebui eliminate de pe lista persoanelor și entităților care fac obiectul măsurilor restrictive, care figurează în anexa II la Decizia 2010/413/PESC.
            
         
               (4)
            
            
               Ca urmare a hotărârilor Tribunalului în cauzele T-182/13 (2), T-433/13 (3), T-158/13 (4), T-5/13 (5), T-45/14 (6) și T-539/14 (7) și în cauzele conexate T-423/13 și T-64/14 (8), Moallem Insurance Company, Petropars Operation & Management Company, Petropars Resources Engineering Ltd, Iran Aluminium Company, Iran Liquefied Natural Gas Co., Hanseatic Trade Trust & Shipping (HTTS) GmbH, Naser Bateni, North Drilling Company și Good Luck Shipping Company LLC nu sunt incluse pe lista persoanelor și entităților care fac obiectul măsurilor restrictive, care figurează în anexa II la Decizia 2010/413/PESC.
            
         
               (5)
            
            
               Ca urmare a hotărârilor Curții de Justiție în cauzele C-176/13 (9) și C-200/13 P (10), Bank Mellat și Bank Saderat Iran nu sunt incluse pe lista persoanelor și entităților cărora li se aplică măsurile restrictive, prevăzută în anexa II la Decizia 2010/413/PESC. Prin urmare, și pentru securitatea juridică, rubrica referitoare la Bank Saderat PLC (Londra) din anexa menționată ar trebui să fie eliminată.
            
         
               (6)
            
            
               Decizia 2010/413/PESC ar trebui modificată în consecință,
            
         ADOPTĂ PREZENTA DECIZIE:
   Articolul 1
   Anexa II la Decizia 2010/413/PESC se modifică în conformitate cu anexa la prezenta decizie.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 16 ianuarie 2017.
      
         
            Pentru Consiliu
         
         
            Președintele
         
         F. MOGHERINI
      
   
   
      (1)  JO L 195, 27.7.2010, p. 39.
   
      (2)  Hotărârea Tribunalului din 10 iulie 2014, Moallem Insurance Co./Consiliul Uniunii Europene, T-182/13, ECLI:EU:T:2014:624.
   
      (3)  Hotărârea Tribunalului din 5 mai 2015, Petropars Iran Co. și alții/Consiliul Uniunii Europene, T-433/13, ECLI:EU:T:2015:255.
   
      (4)  Hotărârea Tribunalului din 15 septembrie 2015, Iranian Aluminium Co. (Iralco)/Consiliul Uniunii Europene, T-158/13, ECLI:EU:T:2015:634.
   
      (5)  Hotărârea Tribunalului din 18 septembrie 2015, Iran Liquefied Natural Gas Co./Consiliul Uniunii Europene, T-5/13, ECLI:EU:T:2015:644.
   
      (6)  Hotărârea Tribunalului din 18 septembrie 2015, HTTS Hanseatic Trade Trust & Shipping GmbH și Naser Bateni/Consiliul Uniunii Europene, T-45/14, ECLI:EU:T:2015:650.
   
      (7)  Hotărârea Tribunalului din 19 noiembrie 2015, North Drilling Co./Consiliul Uniunii Europene, T-539/14, ECLI:EU:T:2015:871.
   
      (8)  Hotărârea Tribunalului din 24 mai 2016, Good Luck Shipping LLC/Consiliul Uniunii Europene, T-423/13 și T-64/14, ECLI:EU:T:2016:308.
   
      (9)  Hotărârea Curții de Justiție din 18 februarie 2016, Consiliul Uniunii Europene/Bank Mellat, C-176/13 P, ECLI:EU:C:2016:96.
   
      (10)  Hotărârea Curții de Justiție din 21 aprilie 2016, Consiliul Uniunii Europene/Bank Saderat Iran, C-200/13 P, ECLI:EU:C:2016:284.
   
      ANEXĂ
      Rubricile aferente entităților enumerate mai jos se elimină de pe lista prevăzută în partea I.B din anexa II la Decizia 2010/413/PESC a Consiliului:
      I.   Persoane și entități implicate în activități nucleare sau privind rachete balistice și persoane și entități care acordă sprijin guvernului Iranului
      
      B.   Entități
      
      
         
                     „7.
                  
                  
                     (a) Bank Saderat PLC (Londra)
                  
               
                     48.
                  
                  
                     Neka Novin (alias Niksa Nirou)
                  
               
                     65.
                  
                  
                     West Sun Trade GmbH
                  
               
                     159.
                  
                  
                     Compania de investiții pentru fondurile de pensii din industria petrolieră a Iranului (OPIC)”.